Lisa 4
Kaitseväe peastaabi 
väljaõppeosakonna ülema 20.01.2025
kirja nr KV-3.1-3/25/1218 juurde

Patrullsuusatamise reeglid

1.	KIRJELDUS:
1)	suusadistantsi pikkus on 9 kilomeetrit;
2)	laskmine toimub õhkrelvast, distantsiks on 10 meetrit (lamades ja püsti laskeasend, laskesuusatamise õhkrelva märklaud);
3)	laskmine toimub pärast 3 kilomeetri läbimist, kus võistkonna kaks liiget lasevad lamades laskeasendist viis märki. Pärast 6 kilomeetri läbimist lasevad kaks võistkonna liiget püsti laskeasendist viis märki. Iga möödalask on 30 sekundit trahvi, mis liidetakse sõiduajale.

2.	VÕISTKONNA KOOSSEIS:
1)	võistkond koosneb neljast liikmest;
2)	võistkond kannab stardinumbreid vastavalt: 
punane, roheline, kollane ja sinine.

3.	STARDIINTERVALL: 2,5 minutit (150 sekundit).

4.	LASKMINE:
1)	lamades ja püsti laskmisel lastakse metallist viie musta ringiga sihtmärki (sarnane laskesuusatamisel kasutuses olevate metallist sihtmärkidega)
2)	sihtmärgi suurus on 30 mm (püsti laskmise sihtmärk);
3)	laskmiseks kasutatakse suruõhul töötavat, viielasulist õhkrelva Steyr Biathlon;
4)	laskmine toimub ilma käerihmata;
5)	relvi hoitakse laskepaiga mattidel;
6)	laskmiseks on igale võistkonnale tiirus kaks laskekohta;
7)	laskekohad on igale võistkonnale eelnevalt määratud;
8)	lamades lasevad punast ja rohelist rinnanumbrit kandvad võistkonna liikmed, ülejäänud seisavad laskekohtade taga;
9)	püsti lasevad kollast ja sinist rinnanumbrit kandvad võistkonna liikmed, ülejäänud seisavad laskekohtade taga;
10)	võistkonna liikmed võivad laskmist alustada üheaegselt, peale selleks loa saamist.
11)	viie (5) kuuliga laetud salv asub relva külge kinnitatult;
12)	võistkonna liige peab laskma oma märklauda;
13)	laskja peab matil lasud sooritama nii, et vintraua suue oleks üle tulejoone;
14)	tule juhtimine on keelatud;
15)	lasketiiru sisenedes liiguvad kaks võistkonna liiget oma võistkonnale määratud  laskekohta. Kui mõlemad võistkonna liikmed on jõudnud laskekohtadele ütleb antud tiirus laske mittesooritav võistkonna liige (lamades tiirus kollase või sinise rinnanumbriga võistleja ja püsti tiirus punase või rohelise rinnanumbriga võistleja) käskluse „salv kinnita, tuli vaba“. Seejärel võistleja laeb relva ning sooritab viis lasku oma märklaua pihta. Peale seda, kui mõlemad võistkonna liikmed on lõpetanud laskmise ütleb antud tiirus laske mittesooritav võistkonna liige käskluse „salv eralda, rajale“, mille peale laskja eraldab salve, kinnitab selle relvale tagasi ja asetab relva tagasi laskekoha mati peale. Seejärel suundub võistkond järgmisele ringile. Sama protseduur kehtib ka peale teist ringi toimuva laskmise puhul.
16)	relva tõrke korral eemaldab sportlane tõrke iseseisvalt, sealjuures tõrgete eemaldamiseks kuluvat aega maha ei arvestata, kui iseseisva tõrke eemaldamine ei õnnestu annab sportlane käega märku kohtunikule (tõstes üles ühe käe).

5.	RAJAL SUUSATAMINE JA FINIŠEERIMINE:
1)	rajal suusatatakse ilma relvadeta;
2)	võistluse ajal rajal ja finišis peavad võistkonna liikmed asuma koos;
3)	möödumiseks tuleb mööduval võistkonnal eelnevalt hoiatada võistkonda, kellest mööda suusatatakse, öeldes kõva häälega „RADA“ ning antud võistkond peab andma teed;
4)	finišijoone ületamisel ei tohi esimese ja viimase võistkonna liikme vahe olla suurem kui 50 meetrit.
 
6.	VÕISTLUSE AEG, TULEMUS JA KOHT: 
1)	patrullivõistkonna aeg fikseeritakse võistkonna viimase liikme finišijoone ületamise järel; 
2)	võistkonna aja sisse arvestatakse laskmise aeg ning karistused vastavalt punktile 7 „KARISTUSED“.
3)	Juhul kui võistkonnad satuvad koos laskmist tegema samale rajale, lahutatakse võistlusaja tulemusest ooteaeg, mis kulus laskerajale pääsemiseks.

7.	KARISTUSED:
1)	ühe minutiline karistus määratakse võistkonnale, kui võistkonna liige või liikmed otsustavad lasketiirust lahkuda enne kõiki vajalikke laske sooritamata, iga tegemata lask võrdub ühe minutiga;
2)	kahe minutiline karistus määratakse võistkonnale, kes eksib punktis 4 „LASKMINE“ toodud nõuete vastu;
3)	diskvalifitseerimine:
a)	patrullsuusatamise võistkond diskvalifitseeritakse, kui üks võistkonna liige laseb rohkem kui viis lasku;
b)	kui võistkonna liikmete vahe finišis on suurem kui 50 meetrit;
c)	kui rikutakse OE nõudeid;
d)	kui võistkond (või selle liige) ei läbi etteantud rada;
e)	kui ei anta rajal liikudes tagant tulevale võistkonnale rada.

8.	MUUD KÜSIMUSED:	
1)	võistkondade esindajate koosolekul määratakse kolme liikmeline võistluse žürii, kes lahendab esitatud protestid ja muud arutusele tulevad küsimused;
2)	protestide esitamise aeg on 30 min peale esialgsete tulemuste väljakuulutamist;
3)	pealelaskmisel tohib olla tulejoone laskekohal korraga üks sportlane ja võistkonna esindaja peab olema treenerite – esindajate alas. Esindaja võib aidata võistkonda salvede laadimisel ja relvade pealelaskmisel. Sama reegel kehtib treeninglaskmisel;
4)	relvad ja salved asetab võistluse ajaks matile lasketiiru kohtunik, relvade liigutamine matilt eemale on keelatud, seda teeb ainult lasketiiru kohtunik. Relvad võistkonnale loositakse;
5)	võistlusele eelneval pealelaskmisel, peavad kõik võistkonna liikmed kandma numbrit; 
6)	võistluse ajal on võistlusrada võistkondadele soojendusteks ja lõdvestusteks suletud! Kasutada tuleb soojendusrada.